Държавен вестник, бр. 43, 2011 г., стр. 27

БРОЙ  43	
Д Ъ Р Ж А В Е Н  В Е С Т Н И К 	
СТР.  27  
o Създаване на електроенергийна борса;
o Повишаване на независимостта и засил­
ване капацитета на националните регулатори; 
o Коопериране на националните регулатори 
на европейско ниво;
o Повишаване на прозрачността на пазара; 
o Подобрена защита на потребителите;
o Насърчаване на трансграничното коопе­
риране и инвестиции; 
o Улесняване на трансграничната търговия 
с енергия. 
2. Статус
Със Закона за енергетиката и енергийната 
ефективност през 1999 г. е създадена независима 
Държавна комисия за енергийно регулиране. С 
приетия през 2003 г. Закон за енергетиката – ос­
новополагащ законодателен акт, базиран на 
Енергийната стратегия от 2002 г. и хармонизиран 
с изискванията на европейските директиви, са 
внесени промени в правомощията и обхвата на 
регулиране и са създадени условия за работа 
на Държавната комисия за енергийно и водно 
регулиране (ДКЕВР) в стабилна законова сре­
да. Постепенно ДКЕВР получава по-голяма 
автономност, компетенции и функции, които 
са дефинирани и ясно разграничени от тези 
на енергийното министерство. Функциите на 
ДКЕВР по отношение на регулирането на 
водния сектор бяха допълнително добавени с 
оглед извличането на ползи от вече натрупания 
административен и професионален капацитет 
в сферата на енергетиката.
Въведен е пазарен модел в електроенер­
гийния и газовия сектор. Пазарният модел на 
вътрешния пазар на електрическа енергия (и 
природен газ) е основан на регулиран достъп 
на трета страна до мрежата, при който сделки­
те се осъществяват чрез директни двустранни 
договори между производители/търговци и 
потребители и балансиращ пазар (на който се 
купуват недостигащите количества и се про­
дават оставащите излишъци по двустранните 
договори). В преходния период на поетапна 
либерализация взаимоотношенията между па­
зарните участници се осъществяват на регулиран 
и на свободен пазар на електрическа енергия. 
Въведеният пазарен модел последващо е приет 
и на регионално ниво като пазарен модел за 
страните от Югоизточна Европа посредством 
Регионалната стратегия за развитие на електро­
енергетиката в Югоизточна Европа (от 2005 г.) 
и с подписването на Договора за създаване 
на Енергийна общност между тези държави и 
Европейската общност (в сила от юли 2006 г.).
От гледна точка на развитието на газовия 
пазар в ЮИЕ значението на България за 
региона е свързано с добре развитата є газо­
преносна система с форма на пръстен, която 
в следващите години ще бъде допълнително 
свързана посредством изграждане на нови меж­
дусистемни газови връзки с Гърция, Румъния, 
Турция и Сърбия.
От 1 юли 2007 г. българският пазар на елек­
трическа енергия и природен газ е напълно ли­
берализиран. Това означава, че всеки потребител 
получава законово право на избор на доставчик 
и на свободен и равнопоставен достъп до мре­
жата за транспорт на енергия до мястото на 
потребление. Въпреки благоприятните законови 
предпоставки, създадени през 2003 г., в страната 
не е организиран пазар от борсов тип.
3. Политика
Нашето категорично убеждение е, че целите 
за устойчиво развитие не могат да бъдат изпъл­
нени, без да бъде създаден независим регулиран 
и конкурентен пазар за електрическа енергия 
и природен газ. За да изпълним тази цел, ще 
положим усилия в следните насоки:
(1) За да има конкуренция на електроенер­
гийния пазар, трябва да има достатъчно пред­
лагане и по-голям брой доставчици, така че 
всеки потребител да може да избира и да сменя 
снабдителя си без затруднения. Създаването на 
условия за конкуренция при производството и 
доставката изисква комплексни и координирани 
усилия от страна на регулатора и МИЕТ. Анга­
жираме се да осъществим в най-кратки срокове 
до края на 2011 г. идеята за електроенергийна 
борса в сътрудничество с действащи борси, 
която е изпитаният инструмент за създаване 
на ликвиден пазар. 
(2) Всеки пазарен участник трябва да има 
свободен и недискриминационен достъп до 
мрежата, за да може да транспортира своята 
енергия до съответния контрагент. Преносното 
и разпределителните предприятия са естествени 
монополи – поради липсата на конкурентни 
пътища те могат да дискриминират едни па­
зарни участници за сметка на други. Затова ще 
създадем такива условия, че всеки участник да 
има равноправен достъп до мрежата при ясни 
и недискриминационни правила. 
(3) Отделянето на преносните оператори от 
дейностите по производство и доставка е наша 
първостепенна задача не само поради изисква­
нията на европейското законодателство, а и като 
гаранция за безпрепятствения и равнопоставен 
достъп до мрежата. Съгласно избрания модел 
за отделяне – „Независим преносен оператор“, 
двата оператора ще бъдат две самостоятелни и 
независими юридически лица, които ще прите­
жават активите си. Контролът върху дейността 
на дружествата ще се упражнява от техния прин­
ципал в лицето на министъра на икономиката, 
енергетиката и туризма. Преструктурирането ще 
бъде завършено в най-кратки срокове, преди 
изтичането на крайния срок за това по дирек­
тивите – 31 декември 2011 г.
(4) Наличният капацитет на мрежата трябва 
да се оповестява и да се разпределя справед­
ливо между всички ползватели. Важно е също 
така мрежата да се развива в полза на всички 
участници, чрез което да се гарантира, че и 
в бъдеще капацитетът ще е достатъчен и раз­